Document ID: 31977D0751

ΑΠΟΦΑΣΗ αριθ. 751/77/ΕΚΑΧ ΤΗΣ ΕΠΙΤΡΟΠΗΣ της 12ης Απριλίου 1977 περί τροποποιήσεως της αποφάσεως αριθ. 73/287/ΕΚΑΧ της Επιτροπής "περί άνθρακος οπτανθρακοποιήσεως και οπτάνθρακος που προορίζεται για τη βιομηχανία σιδήρου και χάλυβος της Κοινότητος"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως το άρθρο 95 εδάφιο πρώτο,
τη γνώμη της Συμβουλευτικής Επιτροπής,
τη σύμφωνη γνώμη του Συμβουλίου,
Εκτιμώντας:
ότι η απόφαση αριθ. 73/287/ΕΚΑΧ της Επιτροπής της 25ης Ιουλίου 1973 περί άνθρακος οπτανθρακοποιήσεως και οπτάθρακος που προορίζεται για τη βιομηχανία άνθρακος και χάλυβος της Κοινότητος(1), της οποίας η ισχύς λήγει την 31η Δεκεμβρίου 1978, προβλέπει στα άρθρα 1 και 7 ότι τα ποσά της ενισχύσεως για τη διάθεση και τα ποσά των συνεισφορών για την κοινοτική χρηματοδότηση που οφείλονται από τα Κράτη μέλη και τη βιομηχανία σιδήρου και χάλυβος υπόκεινται σε μία μείωση το 1977 και μία συμπληρωματική μείωση το 1978, οι οποίες μειώσεις αποτελούν τη σταδιακή ελάττωση-
ότι είχε κριθεί σκόπιμη μία τροποποίηση των διατάξεων που αφορούν τη σταδιακή ελάττωση ως και άλλων ουσιωδών λεπτομερειακών ρυθμίσεων, με ταυτόχρονη παράταση του ισχύοντος καθεστώτος για τον άνθρακα οπτανθρακοποιήσεως-
ότι το Συμβούλιο περιόρισε τη σύμφωνη γνώμη του σε παράταση επί ένα έτος του ισχύοντος καθεστώτος, πράγμα που επιβάλλει την αναβολή κατά ένα έτος της ενάρξεως ισχύος της σταδιακής ελαττώσεως των ενισχύσεων και συνεισφορών- ότι προτίθεται να αποφανθεί προ του τέλους Απριλίου 1977 επί του συνόλου των τροποποιήσεων που η Επιτροπή προτείνει να επιφέρει στο καθεστώς του άνθρακος οπτανθρακοποιήσεως-
ότι ως εκ τούτου, ενδείκνυται να καταργηθεί η σταδιακή ελάττωση που προβλέπεται για το έτος 1977- ότι η απόφαση αυτή πρέπει να εφαρμοσθεί την 1η Ιανουαρίου 1977-
ότι οι ενισχύσεις και συνεισφορές εκφράζονται σε ευρωπαϊκές λογιστικές μονάδες (ΕΛΜ) σύμφωνα με την απόφαση αριθ. 2963/76/ΕΚΑΧ της 1ης Δεκεμβρίου 1976 περί τροποποιήσεως της αποφάσεως αριθ. 73/287/ΕΚΑΧ(2).
ότι η απόφαση αριθ. 73/287/ΕΚΑΧ αναφέρεται στο άρθρο 9 αυτής σε ορισμένες διατάξεις της αποφάσεως αριθ. 3/71/ΕΚΑΧ της 2ας Δεκεμβρίου 1970(3), την οποία αντικατέστησε η απόφαση αριθ. 528/76/ΕΚΑΧ της 25ης Φεβρουαρίου 1976(4)- ότι ως εκ τούτου κρίνεται αναγκαίο να τροποποιηθεί αναλόγως το άρθρο 9 της αποφάσεως αριθ. 73/287/ΕΚΑΧ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση αριθ. 73/287/ΕΚΑΧ τροποποιείται ως ακολούθως:
1. Στο άρθρο 1 υπό β) η τρίτη φράση διατυπούται ως ακολούθως:
"Τα ποσά αυτά μειώνονται αντίστοιχα σε 2,110 και 1,055 ΕΛΜ για το έκτο έτος ισχύος της αποφάσεως".
2. Στο άρθρο 7 παράγραφος 2 υπό β):
α) η πρώτη περίπτωση διατυπούται: "για το τρίτο, τέταρτο και πέμπτο έτος" αντί "για το τρίτο και τέταρτο έτος"-
β) η τέταρτη περίπτωση καταργείται.
3. Στο άρθρο 7 παράγραφος 2 υπό γ):
α) η πρώτη περίπτωση διατυπούται: "για τα πρώτα πέντε χρόνια" αντί "για τα τέσσερα πρώτα χρόνια"-
β) η δεύτερη περίπτωση καταργείται.
4. Στο άρθρο 9 παράγραφος 1 τίθεται "άρθρα 6 έως 9 της αποφάσεως αριθ. 528/76/ΕΚΑΧ" αντί "άρθρα 6 έως 9 της αποφάσεως αριθ. 3/71/ΕΚΑΧ της 22αςΔεκεμβρίου 1970".
Άρθρο 2
Η παρούσα απόφαση αρχίζει να ισχύει την 1η Ιανουαρίου 1977 και εφαρμόζεται στις παραδόσεις άνθρακος οπτανθρακοποιήσεως και οπτάνθρακος που πραγματοποιούνται από την ημερομηνία αυτή.
Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε Κράτος μέλος.
Έγινε στις Βρυξέλλες, στις 12 Απριλίου 1977.

Labels: 18
15
19
6